Filmplakat

En **filmplakat** eller **kinoplakat** er en plakat som reklamerer for en spesifikk film. I dag produseres plakater ofte av filmprodusenten bak filmen, og de varierer i størrelse avhengig av markedet de skal brukes i.

Før internett var filmplakaten den mest avgjørende markedsføringen av filmene. En filmplakat består ofte av et bilde sammen med tekst, den skal vise filmens sjanger, hvilke skuespillere som er med og hvem som har regissert filmen, samt gjenspeile atmosfæren fra filmen. Ved å se plakaten skal man kjapt kunne se om det er en komedie, drama, romantikk eller action.

Dagens plakater har ofte et fotografi av hovedskuespillerne, men før 1990-tallet var illustrasjoner vanlige. Teksten presenterer ofte filmtittelen med store bokstaver, men også navnene på hovedskuespillerne, datoen og lignende informasjon.

## Historie
Verdens første filmplakat ble laget i 1896 av kunstneren Marcellin Auzolle, som en reklame for Lumière-brødrenes komedie L'Arroseur Arrosé fra 1895. Andre kunstnere som laget filmplakater tidlig inkluderte Henri Brispot, Abel Truchet og Marcellin Auzolle. Tidlig på 1900-tallet ble faste kinoer mer vanlige, i stedet for de reisende filmfotografene som hadde eksistert før. På denne tiden ble plakater produsert av både filmprodusenter og kinoeiere. I Europa var tidlige filmplakater ofte påvirket av jugendstil, mens filmstudioer i USA utviklet sine egne stiler. Navnene på skuespillerene var ofte ikke på plakater for de gamle filmene, i frykt for at de skulle kreve høye honorarer.

De eldste filmplakatene var laget av malere men etter hvert begynte også grafikere å lage plakater. Når fotografiet ble mer vanlig ble bilder også brukt. Etter som man ikke hadde Photoshop ble det mye klipp og lim. Stilen på plakaten kunne variere ut ifra hva kunden ønsket. Man brukte et uttrykk og farger etter filmens stil, komediene hadde gjerne friske sterke farger, mens actionfilmer gjerne hadde jordfarger.

Det var ikke kun filmplakater til norske filmer som ble laget i Norge. Også utenlandske filmer fikk en norsk plakat med ny design. Men fra 1960-tallet ble det på internasjonale filmer mer og mer vanlig å male over de utenlandske titlene i stedet for å lage en helt ny plakat.

## Samlere
Det finnes mange samlere av filmplakater. Plakatene ble oftest kastet og de som ble tatt vare på har gjerne stiftemaskin hull og brettekanter. Gamle filmplakater har stor verdi, en originalplakat for Fritz Langs science fiction-film Metropolis fra 1927 ble solgt for 690 000 dollar i 2005.

## Berømte illustratører
Moderne filmplakater er ofte utsmykket med fotografiske bilder, mens de historisk sett ofte har vært malt eller tegnet. Kjente illustratører inkluderer Karoly Grosz, Norman Rockwell, Tom Jung, Drew Struzan, Helmuth Ellgaard og andre. Blant norske finner man navn som Tore Stang.

## Filmplakater
Et lite utvalg norske filmplakater
Fil:Fantegutten.jpg|Fantegutten
Fil:Alexey Zaitzow poster Ung frue forsvunnet.jpg|Ung frue forsvunnet
Fil:Alexey Zaitzow poster Døden er et kjærtegn.jpg|Døden er et kjærtegn
Fil:1980 - I ungdommens makt - plakat.jpg|I ungdommens makt
Fil:1990 - Lucifer sensommergult og sort - plakat.jpg|Lucifer sensommergult og sort
Fil:Inn i mørket filmplakat.jpg|Inn i mørket
Fil:Oljeeventyret plakat Hallem.jpg|I skyggen av oljeeventyret
Et lite utvalg internasjonale filmplakater
Fil:CasablancaPoster-Gold.jpg|Casablanca
Fil:Frankenstein (1931 teaser poster - Style B).jpg|Frankenstein
Fil:Poster - A Dog's Life 01.jpg|A Dog's Life
Fil:The Star Packer FilmPoster.jpeg|The Star Packer
Fil:King Kong SE.png|King Kong
Fil:Jailhouse Rock (1957 poster - six-sheet).jpg|Jailhouse Rock
Fil:The Adventures of Robin Hood (1938 poster).jpg|The Adventures of Robin Hood
Fil:Poster - Gone With the Wind 01.jpg|Gone With the Wind
Fil:Attackofthe50ftwoman.jpg|Attack of the 50 ft. Woman


## Referanser